**“Smart Silver Lab Latvija” darba grupas tikšanās**

**2021. gada 15. oktobrī, pl. 09.00, @zoom**

Piedalījās:

* Elmārs Baltiņš
* Rimis Vaitkus
* Jana Namniece
* Dainis Olders
* Līga Miķelsone (Jelgava)
* Artis Gustovskis (Kuldīga)

**Darba sanāksmes apkopojums**

Elmārs padalījās ar Ārhusas vizītes laikā gūto pieredzi, kas apkopota pievienotajā powerpoint prezentācijā. Kā balsts sudraba ekonomikas attīstībai tiek virzīts valdībā jautājums par sudraba ekonomikas iekļaušanu kā horizontālo prioritāti galvenajās saistošajās nozarēs (ekonomikas, labklājības, veselības, reģionālās attīstības). Līdzīgi kā tas ir veikts attiecībā uz dzimumu līdztiesību vai aprites ekonomiku, kuras pašas par sevi nav prioritātes kādā konkrētā nozarē, bet ir horizontālas prioritātes aptverot visas vai vairākas nozares.

Artis pastāstīja par virzību uz digitālo inovāciju centru izveidošanu pašvaldībās iedzīvotāju digitālo prasmju stimulēšanai. Angliski tos sauc par Digital Innovation Hub.

Pārrunājot darba kārtības galveno punktu – senioru problemātikas identifikāciju un vēl paveicamo šajā ziņā Osiris projekta laikā, t.i. līdz 2021. gada beigām, iezīmējās sekojoši uzdevumi:

* Google anketas izveidošana senioru problemātikas izzināšanai;
* Tiešsaistes pasākuma sarīkošana ar senioriem, kas varētu būt pēdējais oficiālais Osiris pasākums projekta ieviešanas laikā.

Abi minētie punkti nav teritoriāli ierobežoti un ir padarāmi pieejami visā Latvijā.

Par otru pārrunājamo jautājumu kļuva ceļojošās senioru tehnoloģiju izstādes, pēc Ārhusas DokkX izstādes piemēra, izveidošanas iespējas Latvijā un Lietuvā. Vairāk informācijas par DokkX pieejams mājas lapā <https://dokkx.aarhus.dk/> un pievienotās powerpoint prezentācijas saitēs. Elmārs piedāvā noorganizēt 3-4 pašvaldību pārstāvju vizīti uz DokkX Ārhusā šajā gadā (ja būs iespējams, tad Osiris projekta ietvarā), lai klātienē detalizēti iepazītos ar DokkX darba konceptiem un pārrunātu arī sadarbības iespējas ar Ārhusas pašvaldību koncepta pavairošanā uz ceļojošo 6 mēnešu formātu Latvijas un Lietuvas pilsētām.

Sanāksme tika noslēgta plkst. 10.15 un darbs tiek turpināts.